તેમણે ઉમેર્યું કે, જી.આઇ.ડી.સી. વિસ્તારમાં ૩૦૦૦ મીટરથી વધુ મોટા પ્લોટ જે ઉદ્યોગોને આપવામાં આવશે તેની ૧૦૦ % કિંમત ભરપાઇ કરવાની રહેશે એટલે ૩૦૦૦ મીટર સુધીના પ્લોટ સુક્ષ્મ, લઘુ અને મધ્યમ ઉદ્યોગ સાહસિકોને અડધી કિંમતે આપવામાં આવશે. અને મોટા ઉદ્યોગો પાસે ૧૦૦ % રકમ વસૂલ કરાશે. આથી સુક્ષ્મ, લઘુ અને મધ્યમ ઉદ્યોગોને સસ્તા ભાવની જમીન મળવાથી તેઓ મોટા પ્રમાણમાં ઉદ્યોગ નાંખવા પ્રેરાશે. જેનાથી સ્વ- રોજગારીમાં મોટો વધારો થશે અને હજારો યુવક-યુવતીઓને મોટા પ્રમાણમાં રોજગારી પ્રાપ્ત થશે.